
	讜讗诐 诇讗讜 讗讬谞讜 谞讝讬专. 驻讬' 讜讗诐 诪砖谞讙谞讘讛 讘讛诪讛 谞讚专 讻诇讜诪专 砖讘砖注讛 砖谞讚专 讻讘专 谞讙谞讘讛 讛讘讛诪讛 拽讜讚诐 诇讻谉 讗讱 砖讛讜讗 诇讗 讬讚注 讜拽讬讘诇 谞讝讬专讜转 讜讗诪专 讗讬诇讜 讛讬讬转讬 讬讜讚注 讘砖注转 谞讚专讬 砖讻讘专 谞讙谞讘讛 诇讗 讛讬讬转讬 谞讜讚专 讗讬谞讜 谞讝讬专 讻诇讜诪专 讛讜讬 讞专讟讛 诪注诇讬讬转讗 讜诪转讬专 诇讜 讛讞讻诐 砖讛专讬 讛拽讘诇讛 注爪诪讛 讛讬转讛 讘讟注讜转 砖讗诇诪诇讬 讬讚注 砖谞讙谞讘讛 诇讗 讛讜讬 谞讜讚专 讚讗讬讙诇讗讬 诪讬诇转讗 诇诪驻专注 讚谞讚专 讘讟注讜转 讛讜讛 讜诇讗 讞诇 讗驻讬' 专讙注 讗' 讚讻讬讜谉 讚诇讗 谞讚专 [讗诇讗 注诇] 讘讛诪讛 讝讜 讜讛专讬 讗讬谞讛 讘讬讚讜 谞讚专 讟注讜转 讛讜讗 讜谞专讗讛 讚讗驻讬诇讜 讘''砖 诪讜讚讜 讘讛讗 讚诇讗 讛讜讬 谞讝讬专: 讜讝讜 讟注讜转 讟注讛 谞讞讜诐 讛诪讚讬 讻砖注诇讜 谞讝讬专讬诐 诪谉 讛讙讜诇讛 讻讜'. 砖讛讬讛 住讘讜专 砖驻讜转讞讬谉 讘谞讜诇讚 讜讗驻讬诇讜 诇讗 砖讻讬讞 讻砖注诇讜 谞讝讬专讬诐 诪谉 讛讙讜诇讛 诇讛讘讬讗 拽专讘谞讜转讬讛谉 讜诪爪讗讜 讛诪拽讚砖 讞专讘 讗诪专 诇讛诐 谞讞讜诐 讗讬诇讜 讛讬讬转诐 讬讜讚注讬谉 砖讘讬转 讛诪拽讚砖 注转讬讚 诇讬讞专讘 讻诇讜诐 讛讬讬转诐 谞讜讚专讬诐 讻讜' 讜讝讛讜 谞讜诇讚 讚诇讗 砖讻讬讞 砖讘砖注转 讛谞讚专 注讚讬讬谉 讛讬讛 拽讬讬诐 讜讛转讬专谉 谞讞讜诐 讜讟注讛 [砖驻转讞] 诇讛诐 讘谞讜诇讚 讻讝讛 讚诇讗 砖讻讬讞 [讜讻砖讘讗] 讛讚讘专 讗爪诇 讞讻诪讬诐 [讗诪专讜] 讻诇 砖谞讚专 注讚 砖诇讗 讞专讘 讛讘讬转 讛讜讬 谞讚专 讻诇讜诪专 讗讬谉 诪转讬专讬谉 诇讜 讘讞专讟讛 讝讜 讚讛讜讬 谞讜诇讚 讗讘诇 谞讝专 诪砖讞专讘 讘讛诪''拽 讜讛诐 诇讗 讬讚注讜 砖讞专讘 讜谞讚专讜 讗讬谞讜 谞讝讬专 讚谞讝讬专讜转 讘讟注讜转 讛讜讛 砖讗诇诪诇讬 讬讚注讜 砖讻讘专 讞专讘 诇讗 讛讬讜 谞讜讚专讬诐 讜诇讗 讞诇 诪注讬拽专讗 谞讚专 讝讛: 砖砖讛 砖讛讬讜 诪讛诇讻讬谉 讘讚专讱 讜讗' 讘讗 讻谞讙讚谉 讜讗讬谉 讬讜讚注讬谉 诪讬 讛讜讗 讜讗诪专 讗讞讚 诪谉 讛砖砖讛 讛专讬谞讬 谞讝讬专 砖讝讛 讛讘讗 讻谞讙讚谞讜 讗讬砖 驻诇讜谞讬 讛讜讗 讻诇讜诪专 砖讗讻讬专讛讜 诪专讞讜拽 砖讛讜讗 专讗讜讘谉 讜谞讚专 讘谞讝讬专 讗诐 讻讚讘专讬讜 讛讜讗 讜讛讘' 讗讜诪专 讛专讬谞讬 谞讝讬专 砖讗讬谞讜 讛讜讗 诇驻讬 砖谞专讗讛 诇讜 砖讗讬谞讜 专讗讜讘谉 讜谞讜讚专 讘谞讝讬专 讗诐 讻讚讘专讬讜 砖讗讬谞讜 讛讜讗 讻讗砖专 谞专讗讛 讘注讬谞讬讜 讜讛讙' 讗讜诪专 诇砖谞讬诐 讛专讗砖讜谞讬诐 讛专讬谞讬 谞讝讬专 砖讗' 诪讻诐 谞讝讬专 砖住讘讜专 讗谞讬 砖讗' 诪讻诐 谞讝讬专 讜诇讗 讛砖谞讬 讚讛讬讬谞讜 讗讜转讜 砖讬诪爪讗 讻讚讘专讬讜 讜讛讚' 讗讜诪专 讛专讬谞讬 谞讝讬专 砖讗讬谉 讗' 诪讻诐 谞讝讬专 驻讬专讜砖 砖住讘讜专 讗谞讬 砖讗' 诪砖谞讬讻诐 讗讬谞讜 谞讝讬专 讚讛讬讬谞讜 讗讜转讜 砖诇讗 讬诪爪讗 讻讚讘专讬讜 讗诇讗 讛讗讞讚 砖讬诪爪讗 讻讚讘专讬讜 讛讜讗 专讗讜讬 诇讛讬讜转 谞讝讬专 讜讛讬讬谞讜 讻讚讘专讬 砖诇讬砖讬 砖住讘专 砖讗讞讚 诪讛诐 谞讝讬专 讜讗讞讚 诪讛诐 讗讬谞讜 谞讝讬专 讗诇讗 砖讛驻讻讜 讚讘专讬讛诐 讜讛讞诪讬砖讬 讗诪专 诇砖谞讬诐 讛专讗砖讜谞讬诐 讛专讬谞讬 谞讝讬专 砖砖谞讬讻诐 谞讝讬专讬诐 讻诇讜诪专 诇驻讬 砖讻诇 讗讞讚 拽讬讘诇 注诇讬讜 谞讝讬专讜转 诇驻讬 诪讛 砖讛讜讗 讚讜诪讛 讘注讬谞讬讜 [砖讻诇] 讗讞讚 住讘讜专 诇讜诪专 讗诪转 讜诇讻讱 谞讞转 诇谞讝讬专讜转 讜注诇 讻谉 讗谞讬 住讘讜专 砖注诇 砖谞讬讻诐 讞诇 谞讝讬专讜转 讜讛砖砖讬 讗诪专 讛专讬谞讬 谞讝讬专 砖讻讜诇讻诐 谞讝讬专讬诐 讻诇讜诪专 砖住讘讜专 讗谞讬 砖讻讜诇讻诐 谞讝讬专讬诐 讘砖''讗 讻讜诇谉 谞讝讬专讬诐 讜住讘专讬 讘''砖 讚谞讝讬专讜转 讘讟注讜转 讛讜讬 谞讝讬专 诪砖讜诐 讚讻讜诇谉 诇谞讝讬专讜转 谞转讻讜讜谞讜 讜讙诪专讜 讘讚注转谉 诇讛讬讜转 讘讻诇 注谞讬谉 讜诪讛 砖讗诪专 砖专讗讛 讗讬砖 驻诇讜谞讬 诇驻讬 砖讛讜讗 住讘讜专 讻讚讘专讬讜 讜诪讛讱 诪砖谞讛 诪讜讻讞讗 讘讙诪专讗 讚讛拽讚砖 讘讟注讜转 讛讜讬 讛拽讚砖 讜讻讜' 讻讚讗诪专 讘讙诪专讗: 讜讘''讛 讗讜诪专讬诐 讗讬谞讜 谞讝讬专 讗诇讗 诪讬 砖诇讗 谞转拽讬讬诪讜 讚讘专讬讜 讜讘讙诪专讗 驻专讬讱 讛诇''诇 诪讬 砖谞转拽讬讬诪讜 讚讘专讬讜 讜讘讙诪专讗 诪驻专砖: 讜专讘讬 讟专驻讜谉 讗讜诪专 讗讬谉 讗讞讚 诪讛谉 谞讝讬专. 讚诇讗 谞讬转谞讛 谞讝讬专讜转 讗诇讗 诇讛驻诇讗讛 讚讙讘讬 谞讝讬专 讻转讬讘 讗讬砖 讻讬 讬驻诇讬讗 砖爪专讬讱 诇讛驻诇讬讗 讜诇讻讱 拽讘诇转 谞讝讬专讜转 讗驻讬' 诇讗讞讚 诪谉 讛砖谞讬诐 砖谞诪爪讗 讻讚讘专讬讜 讗讬谉 [讘专讜专] 诇讜 讘砖注转 谞讚专讜 砖讬讛讗 [谞讝讬专] 注讚 砖讬讘讗 讗爪诇诐 讜讬讻讬专讜讛讜 讜讻讬讜谉 砖诇讗 讛讬讛 [讘专讜专] 诇讛谉 讘讗讜转讛 砖注讛 诇讗 讙诪专讜 诇讛讬讜转 谞讝讬专讬谉 讜讛砖诇讬砖讬 砖讗讜诪专 讗讞讚 诪讻诐 谞讝讬专 讛专讬 讗讬谉 讗讞讚 诪讛诐 谞讝讬专 讜讛专讘讬注讬 谞诪讬 砖讗讜诪专 讗讬谉 讗讞讚 诪讻诐 谞讝讬专 诪砖诪注 谞诪讬 砖讗讬谉 讗讞讚 诪讛诐 谞讝讬专 讜讞讘讬专讜 诪讬讛讗 讛讜讬 谞讝讬专. 讜诇讗 砖讗讬谉 [讘砖谞讬诐] 讛专讗砖讜谞讬诐 砖讜诐 . 谞讝讬专 砖讛专讬 诇讗 谞讬转谞讛 谞讝讬专讜转 讗诇讗 诇讛驻诇讗讛 讗诇讗 讗讬 讛讜讬 讗诪专 讛专讘讬注讬 诇砖谞讬诐 讛专讗砖讜谞讬诐 讛专讬谞讬 谞讝讬专 砖讗讬谉 砖讜诐 讗讞讚 诪讻诐 谞讝讬专 讛专讘讬注讬 讬讛讬讛 谞讝讬专 砖砖谞讬诐 讛专讗砖讜谞讬诐 讗讬谞诐 谞讝讬专讬诐 诇专讘讬 讟专驻讜谉 讜砖驻讬专 讛讜讛 讞砖讜讘 讛驻诇讗讛 讜诪讛讗讬 讟注诪讗 谞讬讞讗 讗诪讗讬 诇讗 转谞讗 转讜 砖讗讬谉 砖谞讬讛诐 谞讝讬专讬谉 砖讗讬谉 讻讜诇讻诐 谞讝讬专讬诐 讚讗讬 讗诪专 讛讻讬 讛讬讛 讜讚讗讬 谞讝讬专 诇专讘讬 讟专驻讜谉 诇驻讬 诪讛 砖讛讗诪转 讛讜讗 砖讗讬谉 砖谞讬讛诐 谞讝讬专讬谉 讜诇讗 讻讜诇诐 谞讝讬专讬谉 讗诇讗 诪讗讬 讛专讘讬注讬 砖讗诪专 砖讗讬谉 讗讞讚 诪讛诐 谞讝讬专: 讛专转讬注 诇讗讞讜专讬讜. 驻讬专讜砖 讞讝专 诇讗讞讜专讬讜 讜诇讗 谞讜讚注 诪讬 讛讬讛 讗讬谉 谞讝讬专 砖讜诐 讗讞讚 诪谉 讛砖谞讬诐 讛专讗砖讜谞讬诐 讚讗注''驻 砖讘专讜专 讛讜讗 讻讚讘专讬 讛讗讞讚 诪''诪 讻讬讜谉 砖诇讗 讛讜讘专专 诇谞讜 讚讘专讬 诪讬 谞转拽讬讬诪讜 讗讬谉 讗讞讚 诪讛谉 谞讝讬专 讜讘讙诪专讗 诪讜拽讬 诇讛 讻专讘讬 讬讛讜讚讛 讚讗诪专 讚诇讗 诪讞讬转 讗讬谞讬砖 谞驻砖讬讛 诇住驻讬拽讗: 专讘讬 砖诪注讜谉 讗讜诪专 讬讗诪专 讗诐 讻讚讘专讬 讛专讬谞讬 谞讝讬专 讞讜讘讛 讜讗诐 诇讗讜 讛专讬谞讬 谞讝讬专 谞讚讘讛. 专''砖 诇讟注诪讬讛 讚住驻拽 谞讝讬专讜转 诇讛讞诪讬专 讜讛讜讬 讻诇 讗讞讚 谞讝讬专 诪住驻拽 讜讗住讜专 [讘讬讬谉 讜讘讟讜诪讗讛] 讜讙诐 讗讬 讗驻砖专 诇讜 诇讙诇讞 讘砖讘讬诇 住驻拽 谞讝讬专讜转 讘诇讗 讛讘讗转 拽专讘谉 讜讗讬谞讜 讬讻讜诇 诇讛讘讬讗 拽专讘谉 讚砖诪讗 诇讗 谞讝讬专 讛讜讗 讜诪讬讬转讬 讞讜诇讬谉 讘注讝专讛 诇讻讱 拽谞住讜 砖讬讗诪专 讻诇 讗讞讚 讜讗讞讚 讗诐 讻讚讘专讬 讛专讬谞讬 谞讝讬专 讞讜讘讛 讜讗诐 诇讗讜 谞讝讬专 谞讚讘讛 诪注转讛 讜诪拽讘诇 谞讝讬专讜转 讜讬讘讬讗 拽专讘谉 讜讬爪讗 讬讚讬 讞讜讘讛 诪诪讛 谞驻砖讱 讜讬讛讬讛 讗住讜专 讘讬讬谉 讜讘转讙诇讞转 讜讛谞讬 转谞讗讬 专讘讬 讬讛讜讚讛 讜专讘讬 [砖诪注讜谉] 谞讞诇拽讜 讗诇讬讘讗 讚讘讬转 讛诇诇 专讘讬 讬讛讜讚讛 住讘专 讗祝 注诇 讙讘 讚讘讬转 讛诇诇 住讘专讬 讚诪讬 砖谞转拽讬讬诪讜 讚讘专讬讜 讛讜讬 谞讝讬专 讻讚诪驻专砖 讜讗讝讬诇 讘讙诪专讗 讛谞讬 诪讬诇讬 讻砖谞讜讚注 诇讘住讜祝 讚讘专讬 诪讬 谞转拽讬讬诪讜 讗讘诇 讛讻讗 砖讛专转讬注





驻讬专讜砖 讛专讗"砖

讗诐 注讚 砖诇讗 谞讙谞讘讛 讘讛诪转讜 谞讚专 讛"讝 谞讝讬专. 讜诇讗 讬转讬专 诇讜 讛讞讻诐 讘驻转讞 讝讛 讚谞讜诇讚 讛讜讬 诪讛 砖谞讙谞讘讛 讘讛诪转讜 讗讞专 讛谞讚专 讜讗讬谉 驻讜转讞讬谉 讘谞讜诇讚:



讜讗诐 诇讗讞专 砖谞讙谞讘讛 谞讝专 讜讗诪专 讗讬诇讜 讛讬讬转讬 讬讜讚注 砖谞讙谞讘讜 诇讗 讛讬讬转讬 谞讜讚专 讛"讝 驻转讞 讜讬转讬专谞讜 讛讞讻诐. 讜讘讝讜 讟注讛 谞讞讜诐 讛诪讚讬 讻砖注诇讜 谞讝讬专讬诐 诪谉 讛讙讜诇讛 讜诪爪讗讜 讘讛诪"拽 砖讞专讘 讜讛诐 谞讚专讜 拽讜讚诐 砖讞专讘 讜讛转讬专 诇讛诐 讜讗诪专讜 诇讜 讞讻诪讬诐 讚谞讜诇讚 讛讜讗 讜讗讬谉 驻讜转讞讬谉 讘谞讜诇讚 讗"专 砖讟驻讜讛 专讘谞谉 诇专讘讬 讗诇注讝专 诇讗讜拽诪讬讛 讘砖讬讟转讬讬讛讜. 砖讟驻讞讜讛讜 讜讛注讘讬专讜讛讜 诪住讘专转讜 讜讛讜讚讛 诇讚讘专讬讛诐 砖讛专讬 专' 讗诇讬注讝专 讛讬讛 讘砖注转 讛讞讜专讘谉 讻讚讗讬转讗 驻' 讛谞讝拽讬谉 砖专"讗 讜专' 讬讛讜砖注 谞砖讗讜 诪讟转讜 砖诇 专讬讘"讝 讻砖讛讜爪讬讗讜讛讜 诪讬专讜砖诇讬诐. 谞诪爪讗 砖讛讬讛 讘讗讜转讜 诪谞讬谉 讻砖讗诪专讜 讞讻诪讬诐 诇谞讞讜诐 砖讟注讛 讚讗讬谉 驻讜转讞讬诐 讘谞讜诇讚. 讜诇讗 讗诪专 讚讘专 讗诇诪讗 砖讞讝专 诪住讘专转讜 讜讛讜讚讛 诇讚讘专讬 讞讻诪讬诐:



讗讘诇 驻讜转讞讬谉 讘转谞讗讬 谞讜诇讚. 讚讗诪专讬' 诇讛讜 讗讬诇讜 讗转讜 讗讬谞砖讬 讚讗诪专讬 诇讻讜 讚讞专讘 讘"讛 诪讬 讛讜讜 谞讚专讬转讜. 讗讬诇讜 讛讬讜 讘讗讬谉 讗谞砖讬诐 讜讛讬讜 谞讜转谞讬谉 诇讻诐 注爪讛 砖诇讗 转讚讜专讜 讗讜诇讬 讬讞专讘 讘"讛 讟专诐 讻诇讜转 谞讝讬专讜转讻诐 讻诇讜诐 讛讬讬转诐 谞讜讝专讬诐 讜讗诪专讜 讻谉 讛讬讬谞讜 谞诪诇讻讬诐 讜砖讜诪注讬诐 诇注爪转诐 驻转讞 讛讜讬 讗注"驻 砖注爪转诐 转诇讜讬讛 讘谞讜诇讚 讚讚诪讬 诇讛讗 讚讗诪专 驻"讚 讚谞讚专讬诐 讗诇讜 讘讗讜 讬' 讘谞讬 讗讚诐 讜驻讬讬住讜讱 砖诇讗 讛讬讬转 谞讜讚专 讻诇讜诐 讛讬讬转 谞讜讚专 讚讛讜讬 驻转讞 讛"谞 讻讬讜谉 砖转讜诇讛 讞专讟转讜 讘注爪转 讗谞砖讬诐 驻转讞 讛讜讬. 讗注"驻 砖注爪转诐 讛讬转讛 诪讞诪转 讚讘专 讛谞讜诇讚 诇讗 诪讬拽专讬 谞讜诇讚 讻讬讜谉 砖诪讞诪转 讚讘专 讛谞讜诇讚 诇讗 诪讬拽专讬 谞讜诇讚 讻讬讜谉 砖诪讞诪转 注爪诐 讛讬讛 讞讜讝专:



讗讬 讛讜讗讬 讛转诐 讻砖讗诪专讜 讞讻诪讬诐 诇谞讞讜诐 讚讞讜专讘谉 讘"讛 讛讜讬 谞讜诇讚 讛讜讛 讗诪讬谞讗 诇讛讜 讚诇讗讜 谞讜诇讚 讛讜讗 诇驻讬 砖讬讜讚注讬诐 讛讬讜 砖注转讬讚 讘讛诪"拽 诇讞专讜讘 讚讻转讬讘 讛讬讻诇 讛' 讛讬讻诇 讛' 讝讛 诪拽讚砖 专讗砖讜谉 讜诪拽讚砖 砖谞讬. 诪拽专讗 讛讜讗 讘讬专诪讬讛 讜讗诇 转讘讟讞讜 讗诇 讚讘专讬 讛砖拽专 诇讗诪专 讛讬讻诇 讛' 讛讬讻诇 讛' 讛讬讻诇 讛' 讛诪讛 讜诇讗 转讘讜讗 注诇讬谞讜 专注讛. 讜诪驻' 诇讬讛 专讘讜转讬谞讜 砖讛讬讛 诪讜讻讬讞 讗转 讛专砖注讬诐 砖讛讬讜 诪转讬讬讗砖讬诐 诪谉 讛驻讜专注谞讜转 讜讗讜诪专讬诐 讗诐 讬讞专讘 讛讬讻诇 讛' 注讜讚 讬讘谞讛 诇谞讜 讛讬讻诇 讘讬转 砖谞讬. 讜讗诐 讬讞专讘 讙诐 讗讜转讜 注讜讚 讬讘谞讛 诇谞讜 砖诇讬砖讬 诇讬诪讜转 讛诪砖讬讞 讗诇诪讗 讬讜讚注讬诐 讛讬讜 砖讬讞专讘:



讜诪砖谞讬 谞讛讬 讚讬讚注讬 砖讬讞专讘 诇讗 讬讚注讜 讗讬诪转 讛诇讻讱 讛讜讬 谞讜诇讚 砖诇讗 讛讬讜 谞诪谞注讬诐 讘砖讘讬诇 讝讛 诪诇讬讚讜专 讻讬讜谉 砖诇讗 讬讚注讜 讗讬诪转讬 讬讞专讘:



讜驻专讬讱 讗讘讬讬 讜讻讬 诇讗 讬讚注讬 讗讬诪转 谞讞专讘 讜讛讗 讻转讬讘 讘住驻专 讚谞讬讗诇 砖讘讜注讬诐 砖讘注讛 谞讞转讱 注诇 注诪讱 讜注诇 注讬专 拽讚砖讱 驻讬' 砖诪讬讟讜转 注' 讚讛讬讬谞讜 转"抓 砖谞讛 谞讙讝专 砖讬讛讬讛 讘讬谉 讞讜专讘谉 讛讗' 诇讞讜专讘谉 讛讘' 讚讛讬讬谞讜 注' 砖诇 讙诇讜转 讘讘诇 讜转"讱 砖注诪讚 讘讬转 砖谞讬 讜诪砖谞讬 讚讗讻转讬 诇讗 讬讚注讬 讘讗讬讝讛 讬讜诐 讗讬 讘转讞讬诇转 砖谞讛 讗讜 讘住讜驻讛:



讛讬讜 诪讛诇讻讬谉 讘讚专讱 讜讻讜' 讘"砖 讗讜诪专讬诐 讻讜诇诐 谞讝讬专讬诐 驻讬专砖转讬讛 诇诪注诇讛 讘驻讬专拽讗:



讘"讛 讗讜诪专讬诐 讗讬谉 谞讝讬专 讗诇讗 诪讬 砖诇讗 谞转拽讬讬诪讜 讚讘专讬讜 讜讘讙诪' 诪驻专砖 诇讛 专' 讟专驻讜谉 讗讜诪专 讗讬谉 讗讞讚 诪讛诐 谞讝讬专 讚住讘专 专"讟 诇讗 谞转谞讛 谞讝讬专讜' 讗诇讗 诇讛驻诇讗' 讻诇讜诪专 砖讬讛讬讛 讘专讜专 讜讬讚讜注 诇讜 讘砖注转 谞讚专讜 砖讛讜讗 谞讝讬专 讜讻诇 讛谞讬 诇讗 讛讬讛 讘专讜专 诇砖讜诐 讗讞讚 诪讛诐 讘砖注转 谞讚专讜 讗诐 讛讜讛 讻讚讘专讬讜. 讜诪讬讛讜 谞专讗讛 讚诪讜讚讛 专"讟 讘讚' 砖讗诪专 诇讘' 讛专讗砖讜谞讬诐 讛专讬谞讬 谞讝讬专 砖讗讬谉 讗讞讚 诪讛诐 谞讝讬专. 讻专"讟 讚讘注讬 讛驻诇讗讛. 讜诇讬 谞专讗讛 讚专"讟 讗讻讜诇讛讜 拽讗讬 讜讻"注 诇讗 讘拽讬注讬 讻讚专"讟 讜讛讬讛 住讘讜专 讘讜讚讗讬 讗讞讚 诪讛诐 谞讝讬专:





砖讬讟讛 诪拽讜讘爪转

讗诪专 专讘讛 砖讟驻讜讛 专讘谞谉 诇专' 讗诇讬注讜专 讜讗讜拽诪讜讛 讘砖讬讟转讬讬讛讜. 砖讟驻讜讛讜 讜讛注讘讬专讜讛讜 诪住讘专转讜 讜讛讜讚讛 诇讚讘专讬讛诐. 砖讛专讬 专' 讗诇讬注讝专 讛讬讛 讘砖注转 讛讞专讘谉 讻讚讗诪专讬谞谉 讘讙讬讟讬谉 驻专拽 讛谞讝拽讬谉 砖专' 讗诇讬注讝专 讜专' 讬讛讜砖注 谞砖讗讜 诪讬讟讛 砖诇 专' 讬讜讞谞谉 讘谉 讝讻讗讬 讻砖讛讜爪讬讗讜讛讜 诪讬专讜砖诇讬诐. 谞诪爪讗 砖讛讬讛 讘讗讜转讜 诪谞讬谉 讻砖讗诪专讜 讞讻诪讬诐 诇谞讞讜诐 砖讟注讛 讚讗讬谉 驻讜转讞讬谉 讘谞讜诇讚 讜诇讗 讗诪专 讚讘专. 讗诇诪讗 砖讞讝专 诪住讘专转讜 讜讛讜讚讛 诇讚讘专讬 讞讻诪讬诐. 讛专讗"砖 讝"诇 讘驻讬专讜砖讬讜:  


讗诪专 专讘讗 讗祝 注诇 讙讘 讚讗诪讜专 专讘谞谉 讗讬谉 驻讜转讞讬谉 讘谞讜诇讚 讗讘诇 驻讜转讞讬谉 讘转谞讗讬 谞讜诇讚. 驻讬专讜砖 砖讗专 讞专讟讜转 讛讜讬 讻讙讜谉 讗讬诇讜 讘讗讜 注砖专讛 讘谞讬 讗讚诐 讜驻讬讬住讜 讗转讻诐 讘砖注转 讛谞讚专 讜讗诪专讜 诇讻诐 砖讗讬谉 讟讜讘 诇讬讚讜专 讻讬 砖诪讗 讬讞专讘 讛讘讬转 讻诇讜诐 谞讚专转诐 讜讗诪专讜 讗讬诇讜 讻谉 诇讗 讛讬讬谞讜 谞讜讚专讬谉. 讗讜转讛 讞专讟讛 诪砖讜讬 诇讬讛 讟注讜转 诪砖注转 讛谞讚专 砖注诇 讬讚讬 讻讱 讛讬讛 专讗讜讬 诇讛转讘讟诇 诪讗讜转讛 砖注讛. 砖讛专讬 诇讗 谞讚专 诪讚注转 诪讬讜砖讘转 讛讜讗讬诇 讜讛讜讗 诪转讞专讟 注诇 谞讚专讜 讜讗讜诪专 注讻砖讜 讻讬 讟讜讘 讘注讬谞讬讜 砖诇讗 谞讚专 诪注讜诇诐 讜诪诪讬诇讗 讛讜讗 诪转讞专讟 讘诇讗 砖讜诐 讚讘专 谞讜诇讚 讛专讬 诇讗 谞讚专 讝讛 讛讗讬砖 诪讚注转 诪讬讜砖讘转 讜讚讬谉 讛讜讗 砖谞讗诪专 讚讘讻讬 讛讗讬 讙讜讜谞讗 讗诪专 拽专讗 讗讘诇 讗讞专讬诐 诪讜讞诇讬谉 诇讜 诇砖讜讜讬讬讛 谞讚专 讟注讜转 讘讛讻讬. 讗讘诇 讘谞讜诇讚 砖讗诪专 诇讜 讜讗讬诇讜 讛讬讬转讬 讬讜讚注 砖注转讬讚 讘讬转 讛诪拽讚砖 诇讬讞专讘 讻诇讜诐 谞讚专转 诇讗 讛讜讬 讞专讟讛 砖注诇 讞专讟讛 讝讜 诇讗 讛讬讛 专讗讜讬 诇讛转讘讟诇 讛谞讚专 诪砖注讛 砖谞讚专. 
讗讘诇 驻讜转讞讬谉 讘转谞讗讬 (谞讚讜专) 谞讜诇讚 讛讬讻讬 讚诪讬 讚讗诪专讬谞谉 诇讛讜谉 讗讬诇讜 讗转讗 讗讬谞讬砖 讜讗诪专 诇讻讜谉 讚讞专讘 讘讬转 讛诪拽讚砖 诪讬 讛讜讛 谞讚专讬转讜谉. 驻讬专讜砖 讗讬诇讜 讘讗讜 讗谞砖讬诐 讜驻讬讬住讜 诇讻诐 讜讗诪专讜 讗讬谉 讟讜讘 诇讬讚讜专 讻讬 砖诪讗 讬讞专讘 讛讘讬转 讟专诐 讻诇讜转 讬诪讬 谞讝讬专讜转讻诐 讛讬讬转诐 谞讜讚专讬诐. 讜讗诐 讗诪专讜 诇讗 讛讬讬谞讜 谞讜讚专讬诐 诪转讬专讬谉 诇讛诐. 讜讛专讬 讝讜 讚讜诪讛 诇讗讜转讛 砖讗诪专讜 讘诪住讻转 谞讚专讬诐 讗诇讜 讛讬讜 注砖专讛 讘谞讬 讗讚诐 砖驻讬讬住讜讱 讘讗讜转讛 砖注讛 诪讬 谞讚专转. 讜讗讬谉 诇讞诇拽 诪讗讬讝讛 讟注诐 讬讛讬讛 讗讜转讜 驻讬讜住. 砖讗驻讬诇讜 讟注谞转 讛诪驻讬讬住讬诐 讘砖讘讬诇 讚讘专 谞讜诇讚 讗讬谉 讘讻讱 讻诇讜诐 讜讛讜讬讗 讞专讟讛. 讜讝讛 驻讬专讜砖 谞讻讜谉. 讜讬砖 诪驻专砖讬诐 讗讘诇 驻讜转讞讬谉 讘转谞讗讬 谞讜诇讚 讛讬讻讬 讚诪讬 讗讬诇讜 讗转讗 讗讬谞讬砖 讜讗诪专 诇讻讜谉 讚讞专讘 讜讬砖拽专 诇讻讜谉 讘砖注转 讛谞讝讬专讜转 讗诇 转讝讬专讜 砖讻讘专 讞专讘 讘讬转 讛诪拽讚砖 讜讛讬讬转诐 住讘讜专讬诐 讚讗诪转 讛讜讗 诪讬 讛讬讬转诐 谞讜讝专讬诐. 讜讗诪专讜 诇讗 讛讬讛 谞讝讬专谞讗 诪转讬专讬谉 诇讛诐 谞讚专诐 讗祝 注诇 讙讘 讚讞专讘 讗讞专 讻讱. 砖讬讟讛: 


讛讬讻讬 讚诪讬 讚讗诪专 诇讛讜 讗讬诇讜 讗转讗 讗讬谞讬砖 讜讗诪专 诇讻讜谉. 讻诇讜诪专 讗讬诇讜 讛讬讛 讗讜诪专 诇讻诐 讗讚诐 讗讞专 砖注转讬讚 诇讬讞专讘 讜讛讬讛 诪讟注讬诐 诇讻诐 讚讘专讬诐 砖讗讬谉 讟讜讘 诇讬讚讜专 讘谞讝讬专 诪讬 讛讜讬 谞讝讬专. 诪讬 讛讬讬转诐 谞讜讚专讬诐 讜讗诪专讬 诇讗. 砖驻讬专 诪讬拽专谉 讞专讟讛 讜讛讬讬谞讜 转谞讗讬 谞讜诇讚. 讜讝讛讜 讚讘专 砖讬砖 诇讛讬讜转 诇讘讜 砖诇 讗讚诐 注诇讬讜 诇讚注讛 诪讛 讬注砖讛. 讗讘诇 讜讚讗讬 讗讬 讗诪专讜 诪讗诇讬讛谉 讗讬诇讜 讬讚注谞讜 讛注转讬讚 讗讬谉 讝讜 讞专讟讛. 


讗诪专 专讘 讬讜住祝 讗讬 讛讜讗讬 讛转诐. 讻砖谞砖讗诇讜 讛谞讝讬专讬诐 讜讗诪专讜 诇讛诐 讞讻诪讬诐 讗诐 诪砖讞专讘 谞讝讬专 讗讬谞讜 谞讝讬专 讚讛讜讬 讞专讟讛. 讛讜讛 讗诪讬谞讗 诇讛讜 讚讗讬谉 讝讜 讞专讟讛 讚讜讚讗讬 讬讚注讬转讜 砖注转讬讚 诇讬讞专讘 讚讻转讬讘 讗诇 转讘讟讞讜 讗诇 讚讘专讬 砖拽专 诇讗诪专 讛讬讻诇 讛' 讛讬讻诇 讛' 讛讬讻诇 讛' 讛诪讛. 讜讛讻讬 拽讗诪专 谞讘讬讗 诇讬砖专讗诇 讗诇 转讘讟讞讜 讘讚讘专 讛讗讜诪专 讛讬讻诇 讛' 讘讬谞讜转讬谞讜 讜诇讗 转讘讗 讗诇讬谞讜 专注讛. 讗诇讗 讛讬讻诇 讛' 讛讬讻诇 讛' 住讬诪谉 诇讚讘专 砖讬讛讬讜 砖谞讬讛谉 注转讬讚讬谉 诇讬讞专讘 讝讛 诪拽讚砖 专讗砖讜谉 讜诪拽讚砖 砖谞讬. 讗讬 谞诪讬 讛讻讬 拽讗诪专 讗诇 转讘讟讞讜 讗诇 讚讘专讬 砖拽专 讛讗讜诪专讬诐 诇讻诐 讗诇 转讚讗讙讜 诪谉 讛驻讜专注谞讜转 讻讬 讘讗诪转 讛讬讻诇 讛' 讛讬讻诇 讛讬讻诇 砖诇讜砖 讛讬讻诇讜转 讛专讗砖讜谉 讜讛砖谞讬 砖讬讞专讘讜 讜讗讞专讬 讻谉 讬讛讬讛 讛砖诇讬砖讬 讘谞讬谉 讛爪讜专 讜讗讜转讜 讬转拽讬讬诐 诇注讚. 讗诇诪讗 讚讜讚讗讬 讬讚注讬 砖注转讬讚 诇讬讞专讘 讜讗驻讬诇讜 讛讻讬 拽讘诇讜 谞讝讬专讜转 讜讗诪讗讬 讗讬谞讜 谞讝讬专. 讜诪砖谞讬 谞讛讬 讚讬讚注讬 砖讬讞专讘 诪讬 讬讚注讬 讗讬诪转 讬讜诐 砖注转讬讚 诇讬讞专讘 拽讜讚诐 讛讘讗转 拽专讘谉. 讛讬诇讻讱 讗讚注转讗 讚讘谞讜讬 谞讚专. 讛专' 注讝专讬讗诇 讝"诇: 


讗讬 讛讜讗讬 讛转诐. 讻诇 砖讗诪专讜 讞讻诪讬诐 诇谞讞讜诐 讚讞专讘谉 讘讬转 讛诪拽讚砖 讛讜讬 谞讜诇讚 讛讜讛 讗诪讬谞讗 讚诇讗讜 谞讜诇讚 讛讜讗 诇驻讬 砖讬讜讚注讬谉 讛讬讜 砖注转讬讚 诇讬讞专讘 讚讻转讬讘 讛讬讻诇 讛' 讛讬讻诇 讛' 讛讬讻诇 讛' 讝讛 诪拽讚砖 专讗砖讜谉 讜诪拽讚砖 砖谞讬. 诪拽专讗 讛讜讗 讘讬专诪讬讛 讜讗诇 转讘讟讞讜 讗诇 讚讘专讬 讛砖拽专 诇讗诪专 讛讬讻诇 讛' 讛讬讻诇 讛' 讛讬讻诇 讛' 讛诪讛 讜诇讗 转讘讗 注诇讬谞讜 专注讛. 讜诪驻专砖 诇讬讛 专讘 讬讜住祝 讛讻讬 砖讛讬讛 讬专诪讬讛 诪讜讻讬讞 讗转 讛专砖注讬诐 砖讛讬讜 诪转讬讬讗砖讬诐 诪谉 讛驻讜专注谞讜转 讜讗讜诪专讬诐 讗诐 讬讞专讘 讛讬讻诇 讝讛 注讜讚 讬讘谞讛 诇谞讜 讛讬讻诇 砖谞讬 讜讗诐 讬讞专讘 讛讬讻诇 砖谞讬 注讜讚 讬讘谞讛 诇谞讜 讛讬讻诇 砖诇讬砖讬 诇讬诪讜转 讛诪砖讬讞. 讗诇诪讗 讬讜讚注讬谉 讛讬讜 砖讬讞专讘. 讜诪砖谞讬 谞讛讬 讚讬讚注讬 砖讬讞专讘 讜诇讗 讬讚注讬 讗讬诪转. 讛讬诇讻讱 讛讜讬 谞讜诇讚 砖诇讗 讛讬讜 谞诪谞注讬诐 讘砖讘讬诇 讝讛 诪诇讬讚讜专 讻讬讜谉 砖诇讗 讬讚注讜 讗讬诪转讬 谞讞专讘. 讛专讗"砖 讝"诇 讘驻讬专讜砖讬讜. 


讜讝讛 诇砖讜谉 砖讬讟讛. 讗诪专 专讘 讬讜住祝 讗讬 讛讜讗讬 讛转诐. 讘讛驻专 谞讞讜诐 诇讗讜转谉 谞讝讬专讬诐 讛讬讬转讬 讗讜诪专 诇讛谉 讗讬谉 讜讚讗讬 讬讚注讬转讜 砖注转讬讚 讘讬转 讛诪拽讚砖 诇讬讞专讘 讜讗祝 注诇 驻讬 讻谉 谞讝专转诐 讚讻转讬讘 讗诇 转讘讟讞讜 诇讻诐 讗诇 讚讘专讬 讛砖拽专 诇讗诪专 讛讬讻诇 讛' 讛讬讻诇 讛' 讛诪讛: 
驻讬专砖 专砖"讬 讝"诇 讘驻讬专讜砖 讛诪拽专讗. 讗诇 转讘讟讞讜 诇讜诪专 讘讝讻讜转 砖讗转诐 讘讗讬诐 诇讛砖转讞讜讜转 砖诇砖 驻注诪讬诐 讘砖谞讛 诇讗 转讘讗 注诇讬讻诐 专注讛. 讜讬砖 诪驻专砖讬诐 砖讻讱 讗诪专 讛谞讘讬讗 讗诇 转讘讟讞讜 诇讻诐 诇讚讘专讬 讛讗讜诪专讬诐 诇讻诐 讛讬讻诇 讛' 讘讬谞讜转讬谞讜 讜诇讗 讬讘讗 注诇讬谞讜 专注讛. 讗诇讗 讛讬讻诇 讛' 讛讬讻诇 讛' 讛诪讛 注转讬讚讬诐 诇讬讞专讘 讜专诪讝 诇讝讛 诇诪拽讚砖 专讗砖讜谉 讜诪拽讚砖 砖谞讬. 讜讬砖 诪驻专砖讬诐 讛讬讻诇 讛' 讛讬讻诇 讛' 讚讛讬讬谞讜 讘讬转 专讗砖讜谉 讜砖谞讬. 讛讬讻诇 讛' 讛诪讛 讻诇讜诪专 讘砖讘讜注讛 讛诪讛 注转讬讚讬谉 诇讬讞专讘. 讜讬砖 诪驻专砖讬诐 讚讛讻讬 拽讗诪专 讗诐 注转讬讚 讘讬转 专讗砖讜谉 诇讬讞专讘 注讜讚 讬讘谞讛 讘讬转 砖谞讬 讜讗诐 讬讞专讘 讘讬转 砖谞讬 讛诇讗 注转讬讚 诇讘谞讜转 诇讬诪讜转 讛诪砖讬讞 讜诇讗 讬讞专讘 诇注讜诇诐. 讗诇诪讗 讚注转讬讚 诇讬讞专讘: 


诪转谞讬'. 驻讬专讜砖 讛讬讜 诪讛诇讻讬谉 讘讚专讱 砖砖讛 讗谞砖讬诐 讬讞讚 讜讗讚诐 讗讞讚 讘讗 讻谞讙讚谉 讜讗诪专 讗讞讚 诪讛诐 讛专讬谞讬 谞讝讬专 砖讝讛 讗讬砖 驻诇讜谞讬 砖住讘讜专 砖讛讜讗 专讗讜讘谉 讜谞讚专 讘谞讝讬专 讗诐 讛讜讗 讻讚讘专讬讜. 讜讛讗讞专 住讘讜专 砖讗讬谞讜 专讗讜讘谉 讜谞讝专 讘谞讝讬专 讗诐 讗讬谞讜 讛讜讗. 讜讗诪专 讛砖诇讬砖讬 诇砖谞讬诐 讛专讗砖讜谞讬诐 讛专讬谞讬 谞讝讬专 砖住讘讜专 讗谞讬 砖讗讞讚 诪讻诐 谞讝讬专. 讜讛专讘讬注讬 讗诪专 讛专讬谞讬 谞讝讬专 砖讗讬谉 讗讞讚 诪讻诐 谞讝讬专 讻诇讜诪专 讗谞讬 讬讜讚注 砖讬砖 讘砖谞讬讻诐 讗讞讚 砖讗讬谞讜 谞讝讬专. 讜讛讞诪讬砖讬 讗诪专 讛专讬谞讬 谞讝讬专 砖砖谞讬讻诐 谞讝讬专讬诐. 讜讛砖砖讬 讗诪专 诇讻诇 讛讞诪砖讛 讛专讬谞讬 谞讝讬专 砖讻讜诇讻诐 谞讝讬专讬诐. 


讘讬转 砖诪讗讬 讗讜诪专讬诐 讻讜诇诐 谞讝讬专讬诐. 讚住讘专讬 讚谞讝讬专讜转 讘讟注讜转 讛讜讬 谞讝讬专讜转 讜讻讙讜谉 讚讗诪专 讻诇 讗讞讚 讗诐 讛讬讬转讬 讬讜讚注 砖讗讬谞讜 讻讚讘专讬 讛专讬谞讬 讗讜诪专 讘注谞讬谉 讗讞专. 讻讚讗诪专讬谞谉 诇注讬诇 讗讬 讛讜讛 讬讚注谞讗 讚诇讘谉 谞驻拽 诇讗 讗诪专讬转 砖讞讜专 讗诇讗 诇讘谉. 砖讬讟讛: 


专' 讟专驻讜谉 讗讜诪专 讗讬谉 讗讞讚 诪讛诐 谞讝讬专. 讚住讘专 专' 讟专驻讜谉 诇讗 谞讬转谞讛 谞讝讬专讜转 讗诇讗 诇讛驻诇讗讛. 讻诇讜诪专 砖讬讛讬讛 讘专讜专 讜讬讚讜注 诇讜 讘砖注转 谞讚专讜 砖讛讜讗 谞讝讬专 讜讻诇 讛谞讬 诇讗 讛讬讛 讘专讜专 诇砖讜诐 讗讞讚 诪讛诐 讘砖注转 谞讚专讜 讗诐 讛讜讗 讻讚讘专讬讜. 讜诪讬讛讜 谞专讗讛 讚诪讜讚讛 专' 讟专驻讜谉 讘专讘讬注讬 砖讗诪专 诇砖谞讬诐 讛专讗砖讜谞讬诐 讛专讬谞讬 谞讝讬专 砖讗讬谉 讗讞讚 诪讻诐 谞讝讬专 讚谞讝讬专 讛讜讬. 讚讘专讜专 讜讬讚讜注 讛讜讗 砖讗讬谉 讗讞讚 诪讛诐 谞讝讬专 诇专' 讟专驻讜谉 讚讘注讬谞谉 讛驻诇讗讛. 讜诇讬 谞专讗讛 讚专' 讟专驻讜谉 讗讻讜诇讛讜 拽讗讬 讜讻讜诇讬 注诇诪讗 诇讗 讘拽讬讗讬 讘讚专' 讟专驻讜谉 讜讛讬讛 住讘讜专 讚讜讚讗讬 讗讞讚 诪讛诐 谞讝讬专. 讛专讗"砖 讝"诇 讘驻讬专讜砖讬讜. 讜讝讛 诇砖讜谞讜 讝"诇 讘转讜住驻讜转讬讜: 讜诪讬讛讜 谞专讗讛 讚诪讜讚讛 专' 讟专驻讜谉 砖专讘讬注讬 讚讗诪专 诇砖谞讬诐 专讗砖讜谞讬诐 讛专讬谞讬 谞讝讬专 砖讗讬谉 讗讞讚 诪讻诐 谞讝讬专 砖讻谉 讛讜讗 讜讚讗讬 砖砖谞讬诐 专讗砖讜谞讬诐 讗讬谞谉 谞讝讬专讬谉 诇专' 讟专驻讜谉 讜讗诐 讻谉 讛讜讬 砖驻讬专 讛驻诇讗讛 讘驻讬专讜砖. 讜诇讗 讛讘谞转讬 讚诪讗谉 诇讬诪讗 诇谉 砖讛讬讛 讘专讜专 诇讜 诇专讘讬注讬 讝讛 讛讻讬 砖诇讗 谞讬转谞讛 谞讝讬专讜转 讗诇讗 诇讛驻诇讗讛 讜讛讬讛 讬讜讚注 砖讗讬谉 讗讞讚 诪谉 讛专讗砖讜谞讬诐 谞讝讬专. 讜注讜讚 砖诪讗 讛专讘讬注讬 讛讝讛 讛讬讛 诪住讜驻拽 讗诐 讛讬讛 讘专讜专 (诇讗 谞讬诪' 砖讛砖谞讬) 诇讝讛 讛砖谞讬 砖讛讬讛 诪讻讬专 讗转 讛讛讜诇讱 诇拽专讗转诐 砖讗讬谞讜 专讗讜讘谉 讗诇讗 砖诪注讜谉 砖讛讜讗 谞讝讬专 讙诪讜专 讜讛专讘讬注讬 砖讗诪专 砖讗讬谉 讗讞讚 诪讛诐 谞讝讬专 讗讬谞讜 谞讝讬专. 转讜住驻讬 讛专讗"砖 讝"诇: 


讛专转讬注 诇讗讞讜专讬讜. 讛讘讗 讻谞讙讚谉 讜诇讗 谞讜讚注 诪讬 讛讜讬 讗讬谞讜 谞讝讬专. 讻诇讜诪专 讗讬谉 讗讞讚 诪讛诐 谞讝讬专 讚诇讗 诪讞讬转 讗讬谞讬砖 谞驻砖讬讛 诇住驻讬拽讗. 讜讻谉 讛讬转讛 讚注转讜 砖讗诐 诇讗 讬讘讗 讛讚讘专 诇讬讚讬 讘讬专讜专 砖诇讗 讬讛讬讛 讘讚讘专讬讜 讻诇讜诐. 讛专讗"砖 讝"诇 讘驻讬专讜砖讬讜: 


讙诪' 诪讬 砖诇讗 谞转拽讬讬诪讜 讚讘专讬讜 讗诪讗讬 讛讜讬 谞讝讬专. 讜讛讗 诇讬转 诇讬讛 谞讝讬专讜转 讘讟注讜转 讜注讜讚 诪讬 砖谞转拽讬讬诪讜 讗诪讗讬 诇讗 讛讜讬 谞讝讬专. 转谞讬 讛讻讗 讘诪转谞讬转讬谉 讗讬谞讜 谞讝讬专 讗诇讗 诪讬 砖谞转拽讬讬诪讜 讚讘专讬讜. 讛专讘 注讝专讬讗诇 讝"诇 (讜讻谉 讘砖讬讟讛 讜讝"诇):





诪讛专砖"讗 - 讞讬讚讜砖讬 讗讙讚讜转

讝讛 诪拽讚砖 专讗砖讜谉 讜诪拽讚砖 砖谞讬 讻讜'. 诪驻讬专砖"讬 谞专讗讛 诇驻讬 讛讚专砖 讬讛讬讛 讛讬讻诇 讛' 讛专讗砖讜谉 诇砖讜谉 鈥徸┳懽曌⒆� 讜讻诪"砖 驻' 注砖专讛 讬讜讞住讬谉 讛讬讻诇讗 讘讬讚讬谞讜 讜讛砖谞讬诐 讝讛 诪拽讚砖 专讗砖讜谉 讜诪拽讚砖 砖谞讬 讗讘诇 讗诐 讻谉 讞讜专讘谉 鈥徸炞ё撟� 砖谞讬 诇讗 诪砖转诪注讬 诪讬谞讬讛 讗讘诇 讘注专讜讱 驻讬专砖 讜讝"诇 讛讬讻诇 讜讙讜' 讝讛 诪拽讚砖 专讗砖讜谉 讜诪拽讚砖 砖谞讬 讜诪拽讚砖 鈥徸┳溩欁┳� 砖"诪 转专讬 讞专讜讘 讜讛砖诇讬砖讬 讬注诪讜讚 注讚 注讜诇诐 注讻"诇 讜转诇诪讜讚讗 讚诇讗 谞拽讟 讗诇讗 诪拽讚砖 专讗砖讜谉 讜诪拽讚砖 鈥徸┳犠� 讛讬讬谞讜 砖讬讞专讘讜 讜诇讗 谞拽讟 诪拽讚砖 讛砖诇讬砖讬 砖讬注诪讜讚 诇注讜诇诐 讜拽"诇: 鈥�/p>





专砖"砖

转讚"讛 讜讗诐 诇讗讜. 砖讗诇诪诇讬 讻讜'. 爪"诇 讘讬讜"讚 讘住讜祝:



讙诪专讗 诪讬 砖诇讗 谞转拽讬讬诪讜 讚讘专讬讜 讗诪讗讬 讛讜讬 谞讝讬专 讻讜'. 诇驻讬 诪讛 砖驻讬' 讛诪驻专砖 诇注讬诇 (诇"讗 专注"讘) 讻讜讜谞转 诪砖谞讛 讝讜 讚专"诇 讚砖谞讬诐 讛讬讜 诪转讜讻讞讬诐 讘讗讜转讜 砖讘讗 讻谞讙讚讜 讗' 讗讜诪专 砖讝讛 专讗讜讘谉. 讜讛讘' 讗讜诪专 砖讗讬谞讜 专讗讜讘谉 讜讛专讬谞讬 谞讝讬专 讗诐 讛讜讗 专讗讜讘谉. 讛讜讛 讗"砖 讘驻砖讬讟讜转 诇讬砖谞讗 讚诪转谞讬转讬谉 诪讬 砖诇讗 谞转拽讬讬诪讜 讚讘专讬讜 讚专"诇 讚讘专讬讜 讛专讗砖讜谞讬诐 砖讗诪专 砖讗讬谞讜 专讗讜讘谉. 讜讗诐 讛讜讗 专讗讜讘谉 讛专讬 诇"谞 讚讘专讬讜 讜诇讻谉 讛讜讛 谞讝讬专 砖讛专讬 讗诪专 讛专讬谞讬 谞讝讬专 讗诐 讛讜讗 专讗讜讘谉. 讜讻谉 转驻专砖 讻讜诇诐 注诇 讚专讱 讝讛. 讜谞专讗讛 砖诇讝讛 讻讜讜谉 讛专诪讘"诐 讘驻讬专讜砖讜 讗诇讗 砖拽讬爪专 讘诪讜讘谉. 讗讘诇 拽"诇 注诇 驻讬' 讝讛 讚讛诇讗 讝讛 讛讜讗 谞讚专讬 砖讙讙讜转 砖讛转讬专讜 讞讻诪讬诐 讻诪讜 讗诐 讗讻诇转讬 讻讜' 讘谞讚专讬诐 (讻讛 讘) 讘诪砖谞讛. 讜砖诐 讘讙诪专讗 讛讚讬谉 讗诪专 砖讘讜注转讗 讚讛讻讬 讗诪专 专讘 讻讜' 讜诪讜讻讞 砖诐 讘驻讬' 讛专"谉 讚讗讬 转诇讬 讘讝讛 讗讬住讜专 驻讬专讜转 谞诪讬 砖专讬. 讗诇讗 讜讚讗讬 驻讬' 讛转讜住' 注讬拽专 讜诪拽砖讛 讛讙诪专讗 砖驻讬专:





砖注专讬 转讜专转 讘讘诇

(诇讘 讘 诪砖谞讛) 讛讬讜 诪讛诇讻讬谉 讘讚专讱 讜讗' 讘讗 讻谞讙讚谉 讗诪专 讗讞讚 诪讛诐 讛专讬谞讬 谞讝讬专 砖讝讛 驻诇讜谞讬 (驻讬' 砖讘专讜专 诇讜 砖讗讬谉 讝讛 驻诇讜谞讬, 讜诇讗诪转 讚讘专讬讜 讛讜讗 讗讜诪专 诇讞讘讬专讜, 砖讗诪专 砖诇讗 讻诪讜转讜, 砖讗诐 诇讗 讬讛讬讛 讻诪讜 砖讗谞讬 住讘讜专 讜转诪爪讗 砖讝讛 驻诇讜谞讬, 讻讚注转讱, 讛专讬谞讬 诪拽讘诇 注诇讬 谞讝讬专讜转. 讜讻"讛 讛注谞讬谉 讘讻讜诇诐, 砖诪拽讘诇 注诇讬讜 谞讝讬专讜转, 讗诐 讬诪爪讗 砖讛讚讘专 讗讬谞讜 讻诪讜转 砖讛讜讗 住讘讜专) 讜讻讜'. 讜讘讛"讗 讗讬谞讜 谞讝讬专 讗诇讗 诪讬 砖诇讗 谞转拽讬讬诪讜 讚讘专讬讜 (驻讬' 砖讗诐 谞诪爪讗 驻诇讜谞讬 讛专讬 讝讛 砖讗诪专 "讛专讬谞讬 谞讝讬专 砖讝讛 驻诇讜谞讬" 讞讬讬讘 讘谞讝讬专讜转, 砖诇讗 谞转拽讬讬诪讜 讚讘专讬讜, 讚讛讬讬谞讜 诪讛 砖讛讬讛 住讘讜专 砖讗讬谉 讝讛 驻诇讜谞讬. 讜诪讛 砖讗诪专 专讘 讬讛讜讚讛 诇诪讟讛 讘转诇诪讜讚 "讗讬诪讗 诪讬 砖谞转拽讬讬诪讜 讚讘专讬讜" 讗讬谉 讚注转讜 诇砖讘砖 诇砖讜谉 讛诪砖谞讛, 讗诇讗 砖诪讘讗专 诇砖讜谞讛, 砖讛注谞讬谉 讛讜讗, 砖诇讗 谞转拽讬讬诪讜 讚讘专讬讜 讻诪讜 砖讛讬讛 住讘讜专 转讞讬诇讛 讘讚注转讜, 讗讘诇 谞转拽讬讬诪讜 讚讘专讬讜 砖讛讜爪讬讗 讘驻讬讜 讜讗诪专 "讛专讬谞讬 谞讝讬专 砖讝讛 驻诇讜谞讬", 讜讻注讬谉 讝讛 诪爪讗转讬 讘拽专讘谉 注讚讛 注诇 讛讬专讜砖诇诪讬 讻讗谉.)

